กองธนชาตชาเลนจ์5ลุยหุ้นต่อขอกำไร8%
บลจ.ธนชาต ส่งกองทุนชาเลนจ์ 5 ลุยหุ้นไทยต่อตั้งเป้า 8% ภายใน 1 ปี มองเป้าหมายดัชนีปีนี้ 1,550 จุด
31 ม.ค. 2556

บลจ.ธนชาต ส่งกองทุนชาเลนจ์ 5 ลุยหุ้นไทยต่อตั้งเป้า 8% ภายใน 1 ปี มองเป้าหมายดัชนีปีนี้ 1,550 จุด
รายงานข่าวจากบริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทเปิดขายกองทุนธนชาตชาเลนจ์ 5 (TChallenge 5) เสนอขายครั้งเดียววันที่ 30 ม.ค.6 ก.พ. 2556 ลงทุนในหุ้นไทย ตั้งเป้าหมายผลตอบแทน 8% ภายในเวลา 1 ปี โดยสามารถลงทุนขั้นต่ำเพียง 1,000 บาท
ทั้งนี้ กองทุนสามารถเลิกโครงการได้ก่อนกำหนด หากมูลค่าหน่วยลงทุนแตะระดับ 10.91 บาทขึ้นไป ณ วันทำการใด โดยบริษัทจะนำเงินที่ได้จากการับซื้อคืนหน่วยลงทุนอัตโนมัติของผู้ถือหน่วยลงทุนทุกรายไปยังกองทุนเปิดธนชาตบริหารเงิน (TCASH) 
สำหรับนโยบายของกองทุนจะเน้นลงทุนหุ้นที่มีศักยภาพในการเติบโตสูงและมีโอกาสทำกำไรในช่วงภาวะผันผวน โดยกองทุนจดทะเบียนเป็นกองทุนรวมผสม จึงมีความยืดหยุ่นในการบริหาร หากช่วงที่ภาวะตลาดไม่ดีสามารถโยกไปลงทุนในตราสารหนี้ได้ ซึ่งในช่วงที่ภาวะตลาดหุ้นไม่ดีสามารถโยกไปลงทุนในตราสารหนี้ได้ 
ทั้งนี้ บลจ.ธนชาต มองว่า ตลาดหุ้นในปี 2556 ผันผวน แต่ยังเป็นขาขึ้น ดัชนีมีโอกาสปรับตัวขึ้นไปถึง 1,550 จุด 
ด้านนายสาห์รัช ชัฎสุวรรณ ผู้อำนวยการฝ่ายการตลาดและที่ปรึกษาการลงทุนธุรกิจกองทุนส่วนบุคคลและกองทุนรวม บลจ.ทิสโก้ เปิดเผยว่า กองทุนเปิดทิสโก้ ไทย อิควิตี้ ทริกเกอร์ 8%#6 ซึ่งลงทุนหุ้นไทย สร้างผลตอบแทนได้ตามเป้าหมายที่ 8% โดยใช้เวลาเพียง 6 สัปดาห์ โดยวันที่ 25 ม.ค. 2556 ราคาหน่วยลงทุนอยู่ที่ 10.8085 บาท เข้าเงื่อนไขเลิกกองทุน